section_heading: Sj. Amerika
paragraph_text: Banham se nije okušao samo u AHL-u, igrao je i u najjačoj hokejaškoj ligi na svijetu NHL-u. Još u vrijeme juniorskih dana, 1993., na draftu su ga izabrali Washington Capitalsi kao 147. izbor u šestom krugu. No, za Capitalse nije odigrao niti jednu utakmicu, ali je zato NHL iskustvo stekao u dresu Anaheim Mighty Ducksa i Phoenix Coyotesa. Za ove NHL klubove sveukupno je odigrao 32 susreta, postigao 9 golova i dvije asistencije.